ཟ་འཕྲུག་ལངས་ནས་འབྲུམ་ཆུང་དོན་ཞིང་གཡའ་བ།འབྲུམ་ཕྲན་དང་ཤུ་བ་འདོན་པ་སོགས་ཤུ་བ་དང་འདྲ་ཡང་།གླང་ཤུ་ནི་པགས་པར་གླང་གཉའ་དང་འདྲ་བའི་མཐུག་ཅིང་རྩུབ་པོ་ཆགས་པ་དང་།འཕྲུག་ན་རྨ་སྐོགས་དཀར་པོ་བུད་ནས་འོག་གི་པགས་མདོག་དམར་སྨུག་ཆགས་ཏེ་ཁྲག་དོན་པ།ཤུ་བ་ནི་ཆུ་བུར་ཅན་གྱི་འབྲུམ་ཐོར་དོན་པ་དང་རྣག་ཆུ་འཛག་པ།ཆུ་སེར་གྱི་རྒྱུད་དུ་རིམ་བཞིན་རྨ་མཆེད་སྐྱེན་པ་ལས་མི་ནོར་བར་ཤེས།ཡང་ཟ་རྐོང་སྐྱི་སྐོགས་དཀར་སེར་ཅན་ནི་བཟོད་གླགས་མེད་པའི་ཟ་འཕྲུག་ལངས་ཏེ་ཆུ་སེར་འཛག་པ་འདྲ་མོད།རྨ་པགས་ལས་དམའ་བའམ་རྐོང་བུ་ཆགས་པ་ལས་མི་ནོར་རོ།།